บัณฑิตวิทยาลัย มหาวิทยาลัยราชภัฏสวนสุนันทา

บัณฑิตวิทยาลัย มหาวิทยาลัยราชภัฏสวนสุนันทา (อังกฤษ: Graduate School of Suansunandha Rajabhat University) เป็นส่วนราชการไทยเทียบเท่าระดับคณะวิชา ในกำกับของมหาวิทยาลัยราชภัฏสวนสุนันทา ปัจจุบันเปิดหลักสูตรในระดับปริญญาโท และปริญญาเอก

 ประวัติ 
บัณฑิตวิทยาลัย มหาวิทยาลัยราชภัฏสวนสุนันทา แรกเริ่มก่อตั้งเมื่อ พ.ศ. 2542 ในขณะที่สถาบันมีฐานะเป็นสถาบันราชภัฏสวนสุนันทา โดยการจัดตั้ง "โครงการบัณฑิตศึกษา" ขึ้น โดยมีสายงานขึ้นตรงต่อรองอธิการบดีฝ่ายกิจการพิเศษมีชื่อเรียกภายในว่า "บัณฑิตวิทยาลัย" มีฐานเทียบเท่าคณะ ระบุวัตถุประสงค์ของการจัดตั้งเพื่อทำหน้าที่จัดการศึกษาในระดับบัณฑิตศึกษา ซึ่งหมายถึง การศึกษาในระดับประกาศนียบัตรบัณฑิต ปริญญามหาบัณฑิต ประกาศนียบัตรบัณฑิตชั้นสูง และปริญญาดุษฎีบัณฑิตในสาขาต่าง ๆ

ต่อมาเมื่อ พ.ศ. 2547 สถาบันราชภัฏสวนสุนันทา ได้เปลี่ยนแปลงประเภทเป็น มหาวิทยาลัยราชภัฏสวนสุนันทา ตามประกาศใช้พระราชบัญญัติมหาวิทยาลัยราชภัฏ พ.ศ. 2547 ทำให้บัณฑิตวิทยาลัยได้รับการจัดตั้งให้เป็นหน่วยงานตามโครงสร้างภายในของมหาวิทยาลัยฯ ที่มีฐานะเทียบเท่าคณะ ตามมาตรา 10 แห่งพระราชบัญญัติมหาวิทยาลัยราชภัฏ พ.ศ. 2547 ที่มีการบริหารงานบุคคลและงานบริหารวิชาการของตนเอง โดยมีหน้าที่กำกับมาตรฐานและประสานงานการจัดการศึกษาระดับบัณฑิตศึกษา ตามระเบียบสภามหาวิทยาลัยราชภัฏสวนสุนันทาว่าด้วยการจัดตั้งและดำเนินงานการจัดการศึกษาบัณฑิตวิทยาลัยhttp://grad.ssru.ac.th/index.php/th/about-us/history.html

ซึ่งในปัจจุบัน บัณฑิตวิทยาลัย มหาวิทยาลัยราชภัฏสวนสุนันทา เป็นศูนย์กลางการประสานและกำกับดูแลควบคุมมาตรฐานการจัดการศึกษาระดับบัณฑิตศึกษา

 หลักสูตรการศึกษา 

หลักสูตรที่เปิดสอนในบัณฑิตวิทยาลัย มหาวิทยาลัยราชภัฏสวนสุนันทา ระดับประกาศนียบัตรบัณฑิต ระดับปริญญาโท ระดับปริญญาเอกหลักสูตรประกาศนียบัตรบัณฑิต (ป.บัณฑิต)
 สาขาวิชาชีพครู
 สาขาวิชาการบริหารการศึกษาหลักสูตรครุศาสตรมหาบัณฑิต (ค.ม.)
 สาขาวิชาการบริหารการศึกษา
หลักสูตรวิทยาศาสตรมหาบัณฑิต (วท.ม.)
 สาขาวิชานิติวิทยาศาสตร์
 สาขาวิชาการแพทย์แผนไทยประยุกต์
หลักสูตรศิลปศาสตรมหาบัณฑิต (ศศ.ม.)
 สาขาวิชาภาษาศาสตร์
 สาขาวิชาศิลปะการแสดง
หลักสูตรบริหารธุรกิจมหาบัณฑิต (บธ.ม.)
 สาขาวิชาบริหารธุรกิจ
 สาขาวิชาการจัดการฟุตบอลอาชีพ
 สาขาวิชาการจัดการโลจิสติกส์และซัพพลายเชน 
หลักสูตรรัฐประศาสนศาสตรมหาบัณฑิต (รป.ม.)
 สาขาวิชานโยบายสาธารณะหลักสูตรครุศาสตรมหาบัณฑิต (ค.ม.)
 สาขาวิชาการบริหารการศึกษา
หลักสูตรปรัชญาดุษฎีบัณฑิต (ปร.ด.)
 สาขาวิชานิติวิทยาศาสตร์
 สาขาวิชาการแพทย์แผนไทยประยุกต์
 สาขาวิชาภาษาศาสตร์
 สาขาวิชาปรัชญาจริยศาสตร์
 สาขาวิชาบริหารการพัฒนา

 อ้างอิง 

 แหล่งข้อมูลอื่น 
  บัณฑิตวิทยาลัย มหาวิทยาลัยราชภัฏสวนสุนันทา
 มหาวิทยาลัยราชภัฏสวนสุนันทา

ราชภัฏสวนสุนันทา
ราชภัฏสวนสุนันทา
บ